钦定古今图书集成/理学汇编/学行典/第092卷 > 朱子大全集 > 《答王子合》
## 钦定古今图书集成/理学汇编/学行典/第092卷 > 朱子大全集 > 《答王子合》

前月末送伯恭至鹅湖，陆子寿兄弟来会，讲论之闲，
深觉有益，此月八日，方分手而归也。所谕“变化气质，
方可言学”，此意甚善。但如鄙意，则以为惟学为能变
化气质耳。若不读书穷理，主敬存心，而徒切切计较
于今昨是非之闲，恐其劳而无补也。不审明者以为
如何？